sagorsarker/bangla-wikipedia huggingface dataset:
সালমা উম্মে আল-খায়ের

সালমা উম্মে আল-খায়ের বিনতে শাখার প্রথম খলিফা আবু বকরের মা ছিলেন।
সালমা ছিলেন কুরাইশের তায়েম গোত্রের শাখার ইবনে আমির ইবনে আমরের কন্যা এবং তার চাচা উসমান ইবনে আমিরের ভাই, যিনি পরবর্তীতে 'আবু কাহাফা' নামে পরিচিত ছিলেন। তার উপাধি ছিল উম্মআল-খায়ের ("কল্যাণের মা")।
সালমা ও আবু কুহাফার বেশ কয়েকটি ছেলে ছিল যারা শৈশবে বেঁচে ছিল না। ৫৭৩ সালে আবু বকরের জন্ম হলে সালমা তাকে কাবাতে নিয়ে গিয়ে দেবতাদের কাছে প্রার্থনা করেনঃ "যদি এই লোকটিকে মৃত্যু থেকে মুক্তি দেওয়া হয়, তাহলে তাকে আমাকে দান কর!" আবু বকর তাই আতিক ("অব্যাহতিপ্রাপ্ত") নামে পরিচিত ছিলেন, যখন তার পরবর্তী জীবিত ভাইদের সম্পর্কিত নাম মু'তাক এবং উতাইক দেওয়া হয়েছিল।
সালমা প্রথম দিকে ইসলাম ধর্ম গ্রহণ করেছিলেন। তিনি তাদের মধ্যে ছিলেন যাদের "আরকামের বাড়িতে" মুহাম্মদের সাথে দেখা করার জন্য আনা হয়েছিল, অর্থাৎ ৬১৪ সালের পরে কিন্তু হিজরার আগে।
তিনি ৬৩২ থেকে ৬৩৪ সালের মধ্যে তার ছেলে আবু বকরের খিলাফতের সময় মারা যান।
সতর্ককারী আয়াত

সতর্কীকারী আয়াত (আরবী:آیه الانذار) কুরআনের ২৬তম অধ্যায় আশ-শু'আরার ২১৪নং আয়াত। ইসলামী ঐতিহ্য অনুসারে, এটি মুহাম্মদের কাছে তার ভবিষ্যদ্বাণীমূলক মিশনের তৃতীয় বছরে প্রকাশিত হয়েছিল এবং তাকে তার আত্মীয়দের ইসলাম গ্রহণে উৎসাহিত করার নির্দেশ দিয়েছিল।
وَأَنذِرْ عَشِيرَتَكَ الْأَقْرَبِينَ
আর তুমি সতর্ক কর তোমার নিকটাত্মীয় স্বজনদের।
আয়াতটি বেশ কয়েকটি হাদিসে উল্লেখ করা হয়েছে। সহীহ বুখারীর একটি হাদিস বলে যে, মুহাম্মাদ কুরাইশ গোত্রের বিভিন্ন গোত্রের ব্যক্তিদের মক্কার একটি পর্বতে ডেকে ছিলেন এবং আল্লাহর কাছ থেকে তাদের আসন্ন শাস্তির কথা জানিয়েছিলেন যদি তারা তাঁর ধর্মকে গ্রহণ না করে। হাদিসে বলা হয়েছে যে, মুহাম্মদের চাচা আবু লাহাব এই সমাবেশের জন্য তাকে অবজ্ঞা করেছিলেন, যার ফলে তিনি কুরআন প্রচারে বাঁধা দিয়েছিলেন।
একটি শিয়া ঐতিহ্য অনুসারে, আয়াতটি প্রকাশিত হওয়ার পর মুহাম্মদ তার নিকট আত্মীয়দের তার চাচা আবু তালিবের বাড়িতে খাবারের জন্য আমন্ত্রণ জানায়। আবু তালিব ছাড়াও তার চাচা হামজা ও আবু লাহাব এই আমন্ত্রণ গ্রহণ করেন। সমবেত ব্যক্তিদের ধর্মান্তরিত করার জন্য মুহাম্মদের প্রচেষ্টা আবু লাহাব দ্বারা বাধাপ্রাপ্ত হয়েছিল, কিন্তু পরের দিন একই ধরনের সমাবেশের সময় তিনি তার বার্তা ঘোষণা করতে সক্ষম হন। বলা হয় যে যারা জড়ো হয়েছিল তাদের মধ্যে কেবল আবু তালিবের ছেলে আলিই এই বার্তা গ্রহণ করেছিলেন। এর ফলে মুহাম্মদ তাকে তার উত্তরাধিকারী ঘোষণা করেন।
সাহাবাদের মুসলমান হওয়ার সময়

ইসলামের নবী মুহাম্মদের সঙ্গীদের ইসলাম গ্রহণের কালপঞ্জি পণ্ডিতদের মনোযোগ আকর্ষণ করেছে। এটি সীরাত সাহিত্যের (মুহাম্মদের জীবনী) একটি গুরুত্বপূর্ণ বিষয়।
প্রথম দিকের সঙ্গী ধর্মান্তরিতরা প্রথম ধর্মান্তরিতদের মাধ্যমে ইসলামের নবী মুহাম্মদের বিশ্বাসের কথা শুনেছিল, পরবর্তী ধর্মান্তরিত ইত্যাদি এবং এমনকি অবিশ্বাসী অমুসলিমদের মাধ্যমে। এটি প্রাথমিকভাবে মুখের কথায় ছিল কারণ মৌখিক যোগাযোগ তথ্য ছড়িয়ে দেওয়ার প্রাথমিক উপায় ছিল। তারা আদিবাসী নেতাদের কাছে ইসলামের গ্রহণযোগ্যতার জন্য উন্মুক্ত আহ্বানের কথা শুনেছে, অনেকের পরিবর্তে এক ঈশ্বরের উপাসনার আহ্বান জানিয়েছে, তাদের সমাজকে বিকৃত করেছে, বিভিন্ন সমস্যার সমাধানের প্রস্তাব করেছে এবং ইসলামের বিশ্বদৃষ্টিভঙ্গির উপর ভিত্তি করে তাদের অন্ধকার যুগের সমাজের সম্মিলিত পুনর্বিন্যাস করেছে।
মুহাম্মদের সময় ইসলাম গ্রহণকারী প্রথম ছিলঃ
টাইগার চিংড়ি

টাইগার চিংড়ি (বৈজ্ঞানিক নাম: "Marsupenaeus japonicus", পূর্বনাম "Penaeus japonicas") হল মারসুপেনিয়াস গণভুক্ত চিংড়ির একটি প্রজাতি। এটি কুরুমা চিংড়ি, জাপানি টাইগার চিংড়ি নামেও পরিচিত। এটির স্থানীয় নাম লাল চিংড়ি, লালচে চিংড়ি। এটি চিংড়ির বৃহত্তম প্রজাতির একটি।
এ চিংড়ির শরীর ফ্যাকাসে, পিঠজুড়ে বাদামী ডোরা কাটা যা দেখতে বাঘের মতো,পা গুলো ফ্যাকাসে হলুদ এবং পায়ের শেষ প্রান্ত নীল।
পুরুষ চিংড়ি লম্বায় ১৭ সে.মি.(৬.৭ ইঞ্চি),যেখানে স্ত্রী চিংড়ি লম্বায় ২৭ সে.মি.(১১ ইঞ্চি)পর্যন্ত হতে পারে।এ চিংড়ির ওজন ১৩০ গ্রাম পর্যন্ত হয়,যা পেনাইডি পরিবারের মধ্যে অন্যতম বৃহত্তম প্রজাতি।
টাইগার চিংড়ি সাধারণত সমুদ্রে বাস করে।বেশিরভাগ সময় পানির ২০-৫০ মিটার গভীরতায় চলাচল করে।
২০ ডিগ্রি সেলসিয়াসের বেশি তাপমাত্রা টাইগার চিংড়ি প্রজনন শুরু করে। ডিম ছাড়ার সময় মহিলা চিংড়ি গভীর সমুদ্রে চলে যায় এবং গড়ে প্রায় ৭,০০,০০০ ডিম ছাড়ে।
প্রতি বছর কয়েক কোটি টাকার টাইগার চিংড়ি ব্লে আসে যশোর,খুলনা, বাগেরহাটের বিভিন্ন মোকামে।সেখান থেকে চিংড়ি চলে যায় বিভিন্ন রপ্তানিকারক প্রতিষ্ঠানে।সে সকল প্রতিষ্ঠান থেকে মান বজায় রেখে সে সকল চিংড়ি প্যাকেটজাত করে মংলা বন্দর দিয়ে নৌপথে বিভিন্ন দেশে রপ্তানি হচ্ছে। যার ফলে আয় হচ্ছে প্রচুর বৈদেশিক মুদ্রা। 
জানুয়ারি থেকে এপ্রিল মাসে সাগরে প্রচুর টাইগার চিংড়ি ধরা পড়ে।যার ফলে দরকার হয় নতুন জেলের।আবার সেই চিংড়ি আড়ৎে বিক্রির পর মাথা শরীর থেকে আলাদা করা হয়।এ কাজে শ্রম দেয় দরিদ্র মানুষ।
এমাছ স্যুপ তৈরি ব্যবহার করা হয়।এছাড়া এ মাছের ভুনা বেশ সুস্বাদু। 
সামুদ্রিক চিংড়ি হওয়ায় এ মাছ প্রচুর পুষ্টিকর।
দ্য বার্থ অব আ নেশন

দ্য বার্থ অফ এ নেশন, যাকে মূলত দ্য ক্ল্যান্সম্যান বলা হয়, একটি ১৯১৫ সালের আমেরিকান নির্বাক মহাকাব্যিক নাটক চলচ্চিত্র যা ডি ডব্লিউ গ্রিফিথ পরিচালিত এবং লিলিয়ান গিশ অভিনীত। চিত্রনাট্যটি টমাস ডিক্সন জুনিয়র এর ১৯০৫ সালের উপন্যাস এবং "" নাটক থেকে নেওয়া হয়েছে। গ্রিফিথ ফ্রাঙ্ক ই. উডস এর সাথে চিত্রনাট্যটির সহ-লেখক হন এবং হ্যারি আইটকেন এর সাথে চলচ্চিত্রটি নির্মাণ করেন।
উসদ আল-গাবাহ মা'রিফাত আস-সাহাবা

উসদ আল-গাবাহ ফি মারিফাত আস-সাহাবা, যা সাধারণত উসদ আল-গাবাহ নামে পরিচিত, পণ্ডিত আলী ইবনে আল-আসিরের লিখিত একটি বই। ১২০০ সালে লিখিত এবং ২০১২ সালে প্রকাশিত, এটি নবী মুহাম্মাদ এবং তার ৭,৫৫৪ জন সঙ্গীর জীবনীমূলক বিষয়ে।
জাপান সরকার জারিকৃত বর্মী রুপি

জাপান সরকার জারিকৃত বর্মী রুপি ছিলো দ্বিতীয় বিশ্বযুদ্ধে বার্মায় জাপানি দখলদারিত্বের সময় জাপান সামরিক কর্তৃপক্ষ কর্তৃক স্থানীয় মুদ্রার প্রতিস্থাপন হিসেবে জারিকৃত একটি জাপানি উপনিবেশিক মুদ্রা। বার্মা জয়ের পর জাপান সরকারের জারিকৃত এই মুদ্রা ৩ বছর জাপানের পুতুল রাজ্য বার্মায় প্রচলিত ছিলো। ১৯৪৫ সালের পর জাপান বার্মার নিয়ন্ত্রণ হারিয়ে ফেললে এই মুদ্রা অপ্রচলিত হয়ে পড়ে। ১৯৪২ সালের জানুয়ারি মাসে জাপানীরা বার্মা আক্রমণ করে। তারা ২১ মে ১৯৪২ তারিখে মান্দালয় জয় করে এবং ব্রিটিশদের ভারতে পিছু হটতে বাধ্য করে। ১৯৪৪ সালের দ্বিতীয় মিত্র অভিযানের আগ পর্যন্ত তারা বার্মা ধরে রাখে, যদিও ১৯৪৫ সালের আগস্টের আগ পর্যন্ত আনুষ্ঠানিক আত্মসমর্পণ ঘটেনি। ১৯৪২ সালে জাপানীরা ১, ৫, ও ১০ পয়সা এবং ¼, ½, ১, ৫ এবং ১০ রুপির কাগজের নোট ইস্যু করে। এই যুগের অধিকাংশ জাপানী উপনিবেশিক মুদ্রার মতই এই নোটগুলোতে এক অক্ষরের সংকেত ব্যবহার করা হতো। বার্মার জন্য নোটগুলোয় “বি” অক্ষর লেখা হতো। বি-এর পরের অক্ষরগুলো হাইফেন দিয়ে নোটের ব্লক বা মুদ্রণ ব্যাচ নির্দেশ করা হতো, বার্মার জন্য নোটে দুটি অক্ষর ব্লক ব্যবহৃত হতো।
১৯৪৩ সালের জাপান বার্মার স্বাধীনতার পক্ষের ব্যক্তি অধ্যাপক বা মাওয়ের সাজা কমিয়ে তাকে পুতুল সরকারের প্রধান করে। ১৯৪৩ সাল থেকে জাপানীরা ১, ৫, ১০ রুপির সাথে ১৯৪৪ সালে ১০০ রুপি ইস্যু করে। নোটগুলোর নিচের দিকের বাক্সে লেখা থাকতো “মহান জাপান সাম্রাজ্যের সরকার” এবং নোটে জাপানের অর্থ মন্ত্রণালয়ের সিলমোহর থাকতো এই নোটগুলো অপ্রচলিত হয়ে যাওয়ার পর সেগুলো অকার্যকর বুঝাতে এসব মুদ্রাগুলোতে বড় ছিদ্র করে দেওয়া হতো। জাপানি আক্রমণের আগে, ১৮৯৭ সালে ব্রিটিশ প্রশাসন কর্তৃক জাতীয়করণকৃত কাগজের মুদ্রা পরিচয় করিয়ে দেওয়ার ফলে বার্মায় ভারতীয় রিজার্ভ ব্যাঙ্ক ভারতীয় রুপির প্রচলন করেছিলো।
মোপেড

মোপেড এক ধরনের ছোট মোটর সাইকেল, সাধারণত এটিতে মোটরসাইকেল বা অটোমোবাইল এর মত কঠোর লাইসেন্সিং এর প্রয়োজন হয় না। মোপেড শব্দটি বাইসাইকেল প্যাডেল এবং মোটরসাইকেল ইঞ্জিন বিহীন অনুরূপ বাহন বোঝাতেও ব্যবহৃত হয়। এটির মাধ্যমে সাধারণত পাবলিক রাস্তায় বাইসাইকেল এর চেয়ে দ্রুত ভ্রমণ করা যায়। আরো বেশি শক্তিশালী এবং সহজে নিয়ন্ত্রণের জন্য পরবর্তীকালে মোপেডকে স্কুটার থেকে আলাদা করা হয়।
কিছু মোপেডের কাঠামো বিশেষ আকারের হয়, যেখানে অন্যান্য গুলো মোটরসাইকেল কাঠামোর মত নকশা করা হয়। এছাড়াও এতে কাঠামোর সাথে জ্বালানি তেলের ট্যাংক অন্তর্ভুক্ত থাকে। 
কিছু দেশে ১০০সিসি'র নিচে (সচরাচর ৫০সিসি বা এর নিচে) যেকোনো মোটরসাইকেলকে মোপেড হিসাবে গণ্য করা হয়।
আতিক

আতিক বা আতীক একটি পুরুষ আরবি প্রদত্ত নাম, নামটি বেশ কয়েকবার কুরআনে প্রদর্শিত হয়েছে। মর্যাদায় পুরাতন বা প্রাচীন এবং নামটি মুসলিম দেশগুলিতে ব্যাপকভাবে ব্যবহৃত হয়।
ফাইদি আল-আলামি

ফাইদি আল-আলামি () ১৯০৬ থেকে ১৯০৯ সাল পর্যন্ত জেরুজালেমের মেয়র ছিলেন। ১৯১৪ সালে উসমানীয় সংসদে শহরের প্রতিনিধিত্ব করার জন্য তাকে নির্বাচিত করা হয়। তার বাবা মূসা আল-আলামিও শহরের মেয়র ছিলেন।
তার ছেলে মূসা আল-আলামি ব্রিটিশ আইনের অধীনে ফিলিস্তিনের সহকারী অ্যাটর্নি-জেনারেল ছিলেন।
ফুয়াদ মাসুম

মুহাম্মদ ফুয়াদ মাসুম (আরবি: محمد فؤاد معصوم هورامي‎, রোমান: Muhammad Fū'ād Ma'ṣūm; কুর্দি: محەممەد فوئاد مەعسوم, জন্ম ১ জানুয়ারি ১৯৩৮) একজন ইরাকি কুর্দি রাজনীতিবিদ যিনি ইরাকের সপ্তম রাষ্ট্রপতি হিসেবে ২৪ জুলাই ২০১৪ তারিখ থেকে ০২ অক্টোবর ২০১৮ পর্যন্ত দায়িত্ব পালন করেন। ২০১৪ সালের সংসদ নির্বাচনে তিনি রাষ্ট্রপতি নির্বাচিত হন। মাসুম হলেন ইরাকের দ্বিতীয় অ-আরব রাষ্ট্রপতি। জালাল তালাবানীর যোগ্য উত্তরসূরি মাসুম একজন কুর্দি ছিলেন এবং তালাবানীর আস্থাভাজনও ছিলেন।
কয়া শহরে জন্ম নেয় ফুয়াদ মাসুম ছিলেন কুর্দিস্তানের মুসলিম পণ্ডিতদের সংগঠনের প্রাক্তন প্রধান শেখ মোহাম্মদ মোল্লা ফুয়াদ মাসুমের ছেলে। তার পরিবার হাওরামনের অংশ খাবানেন গ্রামে বসবাস করতেন। তিনি ১৮ বছর বয়স পর্যন্ত ইরাকি কুর্দিস্তানের বিভিন্ন ধর্মীয় বিদ্যালয়ে পড়াশোনা করেছেন এবং পরিণত বয়সে তিনি বাগদাদ ইউনিভার্সিটিতে আইন ও শরিয়া নিয়ে পড়াশোনা করেন। ১৯৫৮ সালে, মাসুম আল-আজহার বিশ্ববিদ্যালয় থেকে তার উচ্চ শিক্ষা শেষ করতে কায়রো যান। তিনি ১৯৬৮ সালে বসরাহ বিশ্ববিদ্যালয়ে অধ্যাপক হিসেবে কাজ করেন এবং ১৯৭৫ সালে আল-আজহার থেকে ইসলামিক দর্শনে পিএইচডি ডিগ্রি অর্জন করেন।
মাসুম ১৯৬২ সালে ইরাকি কমিউনিস্ট পার্টিতে যোগ দেন, ১৯৬৪ সাল পর্যন্ত এই পার্টির সাথে সম্পৃক্ত থাকেন, যেখানে তিনি কমিউনিস্ট পার্টির সেক্রেটারি খালিদ বাকদাশের সাথে দেখা করতে সিরিয়া যান। কুর্দিদের বিরুদ্ধে বাকদাশের মনোভাব আবিষ্কার করার পর, মাসুম কুর্দিস্তান ডেমোক্রেটিক পার্টিতে যোগ দেন
১৯৬৮ সালে, মাসুম বসরায় কুর্দিস্তান ডেমোক্রেটিক পার্টির প্রতিনিধি ছিলেন। তিনি ১৯৭৫ সাল পর্যন্ত কায়রোতে কুর্দি বিপ্লবের একজন প্রতিনিধিও ছিলেন।
১৯৭৬ সালে প্যাট্রিওটিক ইউনিয়ন অফ কুর্দিস্তান নামে নতুন একটি দলের জন্ম হয়, মাসুম এর অন্যতম প্রতিষ্ঠাতা ছিলেন। ১৯৯২ সালে, তিনি কুর্দিস্তান অঞ্চলের প্রথম প্রধানমন্ত্রী নির্বাচিত হন। ২০০৩ সালে, যুক্তরাস্ট্র কর্তৃক ইরাক আক্রমণের পর, মাসুম কুর্দিস্তানের প্রতিনিধিত্বকারী প্রতিনিধি দলের সদস্য হতে বাগদাদে ফিরে আসেন এবং সংবিধানের খসড়া কমিটিরও সদস্য ছিলেন। ২০১০ সালে, মাসুম প্রতিনিধি পরিষদের প্রথম স্পিকার নির্বাচিত হন।
২০১৪ সালে, তিনি ইরাকের সপ্তম রাষ্ট্রপতি হিসাবে সংসদের প্রতিনিধিদের দ্বারা নির্বাচিত হন। মাসুম ২১১ ভোট পেয়েছিরেন যেখানে তার নিকটতম প্রতিদ্বন্দ্বী বারহাম সালিহ, যিনি অক্টোবর ২০০৯ থেকে এপ্রিল ২০১২ পর্যন্ত কুর্দিস্তান অঞ্চলের প্রাক্তন প্রধানমন্ত্রী ছিলেন, মাত্র ১৭ ভোট পান। রাজনৈতিক ভারসাম্য রক্ষার স্বার্থে ঐতিহ্যগতভাবে রাষ্ট্রপতি পদে নিয়ন্ত্রণকারী কুর্দি এমপিদের গোপন ভোটের মাধ্যমে এই সিদ্ধান্ত নেওয়া হয়েছিল। জাতিসংঘের মহাসচিব বান কি-মুন তখন ইরাকে উপস্থিত ছিলেন যখন এই সিদ্ধান্ত নেওয়া হয়েছিল। প্রধানমন্ত্রী নুরি আল-মালিকির সাথে আরও অন্তর্ভুক্তিমূলক সরকারের প্রয়োজনীয়তার বিষয়ে বৈঠক করেছিলেন জাতিসংঘের মহাসচিব। ২৬ আগস্ট মাসুম হায়দার আল-আবাদী নামে একজন নতুন প্রধানমন্ত্রী নিযুক্ত করেন রাষ্ট্রপতি হিসেবে তিনি যে "বিশাল নিরাপত্তা ঝুঁকি, রাজনৈতিক ও অর্থনৈতিক সমস্যার" মুখোমুখি হয়েছেন তা উল্লেখ করে মাসুম এই অবস্থান গ্রহণ করেন।।
মাসুম রৌনক আব্দুল ওয়াহিদ মুস্তাফার সাথে বিবাহ বন্ধনে আবদ্ধ হন এবং তাদের পাঁচটি কন্যা রয়েছে: শেরীন (জন্ম ১৯৬৯), জুওয়ান (জন্ম ১৯৭২), জোজান (জন্ম ১৯৭৭), শিলান (জন্ম ১৯৭৯) এবং ভিয়ান (জন্ম ১৯৮২)। তার একমাত্র ছেলে শোয়ান (১৯৭৩-১৯৮৮), শৈশবকালীন অসুস্থতায় মারা গিয়েছিল।
চিত্তধর হৃদয়

চিত্তধর হৃদয় (, ১৯শে মে ১৯০৬ – ৯ই জুন ১৯৮২) চিত্তধর তুলাধর নামেও পরিচিত, হলেন নেপাল ভাষায় মহাকাব্যের প্রণেতা কবি। তিনি বিশ শতকের নেপালের শ্রেষ্ঠ সাহিত্যিক ব্যাক্তিত্বদের মধ্যে একজন। ১৯৫৬ সালে নেপালের রাজা মহেন্দ্র বীর বিক্রম শাহ এই কবিকে "কবি কেশরি" অর্থাৎ কবিদের মধ্যে সিংহ উপাধিতে ভূষিত করেন। তিনি মূলত নেপাল ভাষায় লিখলেও নেপালি এবং হিন্দিতেও সাহিত্য রচনা করেন।
নেওয়ারি তথা নেপাল ভাষা ছিল কবি চিত্তধর হৃদয়ের মাতৃভাষা। জাঁকজমকপূর্ণ পৈতৃক ব্যবসার সমৃদ্ধিকে উপেক্ষা করে এবং স্বৈরাচারী সরকারের জেল জুলুমের কষ্টভোগ সত্ত্বেও এই কবি মাতৃভাষার সেবায় তার জীবন উৎসর্গ করে গেছেন। নেপালি ভাষায় সাহিত্য চর্চায় কঠোর নিষেধাজ্ঞা থাকা সত্ত্বেও এই ভাষায় একটি কবিতা লেখার কারণে রানা শাসনতন্ত্র তাকে ১৯৪১ সালে পাঁচ বছরের জেল দেয়।
১৯০৬ সালের ১৯শে মে কাঠমান্ডুর "নিয়ত তুনছেন"-এ (न्यत तुंछें) একটি লাসা নেওয়ার ব্যবসায়ী পরিবারে চিত্তধর হৃদয়ের জন্ম। জন্মের সময় তার নাম ছিল চিত্তধর তুলাধর। লাসা নেওয়ার হলো নেওয়ারদের সেই শাখা যারা কয়েক শতক পূর্বে কাঠমান্ডু উপত্যকা এবং তিব্বতের মধ্যে বাণিজ্য করত। তার বাবার নাম ছিল দ্রব্যধর তুলাধর এবং মায়ের ছিল জ্ঞানলক্ষ্মী তুলাধর। তার বোন মতিলক্ষ্মী তুলাধর ছিলেন আধুনিক নেপালের প্রথম মহিলা কবি এবং ছোট গল্প রচয়িতা।
ব্যবসায়িক কাজের জন্য তিব্বতের লাসাতে এই পরিবারটির একটি বাড়ি ছিল। হৃদয় পারিবারিক পেশায় যোগ না দিয়ে নেপাল ভাষায় সাহিত্যের বিকাশে কাজ করেন। ১৯২০ সালে তিনি জ্ঞানপ্রভা কংসকারের সাথে বিবাহ বন্ধনে আবদ্ধ হন।
কারানসিবের যুদ্ধ

কারানসিবের যুদ্ধ (; ; ) অস্ট্রিয়ান সেনাবাহিনী একটি বন্ধুত্বপূর্ণ গোলাবর্ষণের ঘটনা, যা ১৭৮৮ সালের ২১-২২ সেপ্টেম্বর রাতে ১৭৮৭-১৭৯১ সালের অস্ট্রো-তুর্কি যুদ্ধের সময় ঘটেছিল।
কারানসেবেসের যুদ্ধ (হাঙ্গেরিয়ান: Karánsebesi csata; জার্মান: Rückzug von Karánsebes; রোমানিয়ান: Bătălia de la Caransebeș; তুর্কি: Şebeş Muharebesi) ছিল একটি বন্ধুত্বপূর্ণ অগ্নিকাণ্ডের ঘটনা যা 21 সেপ্টেম্বরের 28 সেপ্টেম্বর রাতে সেনাবাহিনীতে ঘটেছিল। অস্ট্রো-তুর্কি যুদ্ধের সময়1787-1791।কারানসেবেসের যুদ্ধ অস্ট্রো-তুর্কি যুদ্ধের অংশ (1788-1791)￼
ছবি (1795 সালে আঁকা হয়েছিল) অটোমান বাহিনী কারানসেবেসের দিকে অগ্রসর হচ্ছে
তারিখ সেপ্টেম্বর 21–22, 1788VenueCaransebeș, Timiș RiverLocationCaransebeș, Timiș নদীর কাছে, আধুনিক দিনের রোমানিয়া কোঅর্ডিনেটস45°25′17″N 22°13′19″Etypefriendly সৈন্যবাহিনীর দ্বারা সংঘটিত কিছু অগ্নিসংযোগের কারণে পূর্ববর্তী অগ্নিসংযোগের কারণে অগ্নিসংযোগ করা হয়েছে।
জোসেফ দ্বিতীয়
100,000 পুরুষ
￼ অটোমান সাম্রাজ্য
কোকা ইউসুফ পাশা
ফলাফল অস্ট্রিয়ান ভুল; জোট প্রত্যাহার
অটোমান বাহিনী দুদিন পরে এসে কারানসেবেস পুনরুদ্ধার করে, মৃত ও আহত সৈন্যদের আবিষ্কার করে
হতাহতের সূত্রগুলি হ্যাবসবার্গের দিকে 150 থেকে 10,000 আনুমানিক হতাহতের মধ্যে রয়েছে
ঘটনা
ফ্রেডরিখ ক্রিস্টোফ শ্লোসার (ডিসেম্বর 31, 1844)। ফরাসি সাম্রাজ্যের উৎখাত পর্যন্ত অষ্টাদশ শতাব্দীর এবং উনিশ শতকের ইতিহাস: মানসিক চাষ এবং অগ্রগতির বিশেষ উল্লেখ সহ। ভলিউম 6. চ্যাপম্যান এবং হল।
^ কনর, মার্টিন। "কারানসেবের যুদ্ধ - ইতিহাস এখন"। historyisnowmagazine.com. সংগৃহীত 22 আগস্ট 2022।
^ "Zur Kriegsgeschichte" [যুদ্ধের ইতিহাসে], Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।
^ "VI. Türkische Angriffe auf das Kaiserliche Lager. Action by Slatina. rückzug der Kaiserlichen Armee. Einnahme der Festung Choczim. Anderweitige Begebenheiten des Türkenkriegs।" [VI. সম্রাটের শিবিরের বিরুদ্ধে তুর্কি আক্রমণ। স্লাটিনার কাছে অ্যাকশন। সম্রাটের সেনাবাহিনীর পশ্চাদপসরণ। খোতিনে দুর্গ দখল। .তুর্কি যুদ্ধের অন্যান্য ঘটনা।], Politisches জার্নাল: nebst Anzeige von gelehrten und andern Sachen [Political Journal, সহ পণ্ডিত এবং অন্যান্য কাজের বিজ্ঞপ্তি], 2 : 1052–1070 (1788); বিশেষ করে 1058-1059 পৃষ্ঠা দেখুন।
^ "Zur Kriegsgeschichte" [যুদ্ধের ইতিহাসে), Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।
^ "III. Geschichte des Feldzugs 1788 der k.k. Hauptarmee gegen die Türken (Fortsetzung)" [III. তুর্কিদের বিরুদ্ধে সাম্রাজ্যের প্রধান সেনাবাহিনীর 1788 সালের অভিযানের ইতিহাস (ধারাবাহিকতা)], Oestreichische militärische Zeitschrift [অস্ট্রিয়ান সামরিক জার্নাল], 4 : 58–70 (1831); বিশেষ করে পৃষ্ঠা 58-65 দেখুন।
^ Real Zeitung, 1788, p. 728।
^ Politisches জার্নাল, 1788, p. 1059।
^ Gramm, 2008, p. 83.
^ "Geschichte des Feldzugs 1788 der k.k. Hauptarmee gegen die Türken. Zweiter Abschnitt" [তুর্কিদের বিরুদ্ধে সাম্রাজ্য ও রাজকীয় প্রধান সেনাবাহিনীর 1788 সালে অভিযানের ইতিহাস।
ম্যাথু গার্বেট

ম্যাথু জিমি ডেভিড গার্বেট (; জন্ম: ১৩ এপ্রিল ২০০২; ম্যাথু গার্বেট নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে সুইডেনের পেশাদার ফুটবল লিগের শীর্ষ স্তর সুপেরেতানের ক্লাব ফালকেনবার্গ এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১৮ সালে, গার্বেট নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, গার্বেট এপর্যন্ত ৩টি শিরোপা জয়লাভ করেছেন, যার মধ্যে ২টি ওয়েস্টার্ন সাবআর্বসের হয়ে এবং ১টি ইস্টার্ন সাবআর্বসের হয়ে জয়লাভ করেছেন।
ম্যাথু জিমি ডেভিড গার্বেট ২০০২ সালের ১৩ই এপ্রিল তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।
গার্বেট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
মহিমা মকওয়ানা

মহিমা মকওয়ানা (, ; জন্ম: ৫ই আগস্ট ১৯৯৯) একজন ভারতীয় অভিনেত্রী যিনি হিন্দি চলচ্চিত্র ও টেলিভিশন ধারাবাহিকে কাজ করেন। "মিলে জব হম তুম" এবং "বালিকা বধূ"তে শিশুশিল্পী হিসেবে অভিনয়ের মাধ্যমে তিনি টিভি ধারাবাহিকে প্রবেশ করেন। "সপনে সুহানে লড়কপন কে"তে ‘রচনা’ চরিত্রে অভিনয় করে তিনি নজরে আসেন এবং এরপর বেশকিছু টিভি শোতে কাজ করেন। ২০২১ সালে অ্যাকশন রোমাঞ্চকর ছবি "ের" মধ্য দিয়ে হিন্দি চলচ্চিত্র জগতে মকওয়ানার অভিষেক ঘটে।
মহিমার ১৯৯৯ সালের ৫ই আগস্ট মহারাষ্ট্রের মুম্বইয়ে জন্মগ্রহণ করেন। মুম্বই শহরেই তার শিক্ষা ও বেড়ে ওঠা। তার বাবা ছিলেন একজন নির্মাণ শ্রমিক যিনি মহিমার পাঁচ মাস বয়স থাকাকালে মারা যান। প্রাক্তন সমাজকর্মী মা তাকে ও তার ভাইকে লালন পালন করেন। মকওয়ানা মেরি ইম্যাকুলেট গার্লস হাই স্কুলে লেখাপড়া করেছেন। এরপর তিনি ঠাকুর কলেজ অব সায়েন্স অ্যান্ড কমার্স থেকে গণমাধ্যম বিষয়ের উপর স্নাতক ডিগ্রি লাভ করেছেন।
জাওয়াদ আলী

জাওয়াদ আলী (১৯০৭-১৯৮৭), একজন ইরাকি ঐতিহাসিক এবং ইসলামিক ও আরবি ইতিহাসের পণ্ডিত। তিনি ১৯৩৯ সালে হামবুর্গ ইউনিভার্সিটি থেকে ডক্টরেট লাভ করেন এবং তার বই, "প্রাক-ইসলামিক আরবের ইতিহাস গ্রন্থের" জন্য তিনি সবচেয়ে বেশি পরিচিত, যেটি প্রাক-ইসলামী আরব ইতিহাসের সবচেয়ে উল্লিখিত ঐতিহাসিক রচনাগুলির মধ্যে একটি । জাওয়াদ আলী ১৯৫০-এর দশক থেকে বাগদাদ বিশ্ববিদ্যালয়ের শিক্ষা কলেজের ইতিহাস বিভাগে কাজ করেন।
ভুটান জাতীয় অনূর্ধ্ব-২০ ফুটবল দল

ভুটান জাতীয় অনূর্ধ্ব-২০ ফুটবল দল (; যা ভুটান অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ভুটানের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ভুটানের ফুটবলের সর্বোচ্চ নিয়ন্ত্রক সংস্থা ভুটান ফুটবল ফেডারেশন দ্বারা নিয়ন্ত্রিত হয়। ২০১৫ সালের ২০শে আগস্ট তারিখে, ভুটান অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; নেপালের কাঠমান্ডুতে অনুষ্ঠিত নেপাল অনূর্ধ্ব-২০ দলের বিরুদ্ধে উক্ত ম্যাচে তারা ১–৩ গোলের ব্যবধানে পরাজিত হয়েছিল।
১৫,০০০ ধারণক্ষমতাবিশিষ্ট চাংলিমিথাং স্টেডিয়ামে "ড্রাগন বয়েজ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভুটানের রাজধানী থিম্পুতে অবস্থিত।
ভুটান অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি।
সোনম তোবগায়, চকি ওয়াংচুক, সোনম ইয়োয়েজার, ফুন্টশো জিগমে এবং দাওয়া শেরিংয়ের মতো খেলোয়াড়গণ ভুটান অনূর্ধ্ব-২০ দলের জার্সি গায়ে মাঠ কাঁপিয়েছেন।
জেয় মেহতা

জেয় মেহতা (জন্ম-১৮ জানুয়ারি, ১৯৬১) একজন ভারতীয় ব্যবসায়ী এবং উদ্যোক্তা। তিনি মহেন্দ্র মেহতা এবং সুনয়না মেহতার পুত্র এবং নাতিন। তিনি ভারতীয় বলিউড অভিনেত্রী জুহি চাওলা কে বিবাহ করেছেন।
তিনি মেহতা গ্রুপ, একটি বহুজাতিক ব্যবসায়িক প্রতিষ্ঠান এর মালিক। শাহরুখ খানের তিনি ইন্ডিয়ান প্রিমিয়ার লিগ এর দল কলকাতা নাইট রাইডার্সের সহ-মালিক। 
জেয় মেহতা প্রাক্তন মিস ইন্ডিয়া ও বলিউড অভিনেত্রী জুহি চাওলার স্বামী। তিনি পূর্বে ইয়াশ বিড়লার বোন সুজাতা বিড়লাকে বিয়ে করেছিলেন, যিনি ১৯৯০ সালে বিমান দূর্ঘটনায় মারা যান। জেয় মেহতা ও জুহি চাওলার দুজন সন্তান রয়েছে: ২০০১ সালে জন্মগ্রহণকারী কন্যা জাহ্নবি মেহতা এবং ২০০৩ সালে জন্মগ্রহণকারী পুত্র অর্জুন মেহতা।
ব্রুনাই জাতীয় অনূর্ধ্ব-২০ ফুটবল দল

ব্রুনাই জাতীয় অনূর্ধ্ব-২০ ফুটবল দল (, ; যা ব্রুনাই অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ব্রুনাইয়ের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ব্রুনাইয়ের ফুটবলের সর্বোচ্চ নিয়ন্ত্রক সংস্থা ব্রুনাই দারুসসালাম জাতীয় ফুটবল অ্যাসোসিয়েশন দ্বারা নিয়ন্ত্রিত হয়। ১৯৭০ সালের ১৬ই এপ্রিল তারিখে, ব্রুনাই অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; ফিলিপাইনের ম্যানিলায় অনুষ্ঠিত হংকং অনূর্ধ্ব-২০ দলের বিরুদ্ধে উক্ত ম্যাচে তারা ১–৬ গোলের ব্যবধানে পরাজিত হয়েছিল।
২৮,০০০ ধারণক্ষমতাবিশিষ্ট হাসান আল বোলকিয়াহ জাতীয় স্টেডিয়ামে "তেবুয়ান" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ব্রুনাইয়ের রাজধানী বন্দর সেরি বেগাওয়ানে অবস্থিত। বর্তমানে এই দলের ম্যানেজারের দায়িত্ব পালন করছেন ব্রুনাইয়ান সাবেক ফুটবল খেলোয়াড় ইখমারোল ইজ্জত।
ব্রুনাই অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি।
নাজহান জুলকিফলে, আইসান আইজুদ্দিন, আইসান আইসামুদ্দিন, হিলমি সিদিক এবং এডি শাহরুলের মতো খেলোয়াড়গণ ব্রুনাই অনূর্ধ্ব-২০ দলের জার্সি গায়ে মাঠ কাঁপিয়েছেন।
কম্বোডিয়া জাতীয় অনূর্ধ্ব-২০ ফুটবল দল

কম্বোডিয়া জাতীয় অনূর্ধ্ব-২০ ফুটবল দল (; যা কম্বোডিয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে কম্বোডিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম কম্বোডিয়ার ফুটবলের সর্বোচ্চ নিয়ন্ত্রক সংস্থা কম্বোডিয়া ফুটবল ফেডারেশন দ্বারা নিয়ন্ত্রিত হয়। ২০০২ সালের ২৩শে জানুয়ারি তারিখে, কম্বোডিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; কম্বোডিয়ার নমপেনে অনুষ্ঠিত ভিয়েতনাম অনূর্ধ্ব-২০ দলের বিরুদ্ধে উক্ত ম্যাচে তারা ১–৩ গোলের ব্যবধানে পরাজিত হয়েছিল।
৫০,০০০ ধারণক্ষমতাবিশিষ্ট নমপেন অলিম্পিক স্টেডিয়ামে "অ্যাংকর যোদ্ধা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কম্বোডিয়ার রাজধানী নমপেনে অবস্থিত। বর্তমানে এই দলের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় কোজি গিয়োতোকু।
কম্বোডিয়া অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে কম্বোডিয়া অনূর্ধ্ব-২০ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এএফসি অনূর্ধ্ব-২০ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ৬ অর্জন করতে সক্ষম হয়েছিল।
লিম পিসোথ, সিয়েং চান্থেয়া, উট টোলা, চাটমংকোল রুয়েয়াংথানারোট এবং কেও উদমের মতো খেলোয়াড়গণ কম্বোডিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।
মোন-বর্মী লিপি

বর্মী লিপি হলো বর্ণমালা লেখার পদ্ধতি যা আধুনিক বর্মী, মোন, শান, রাখাইন, জিংপো এবং কারেন ভাষায় ব্যবহার করা হয়।
বর্মী লিপি মূলত পিউ লিপি, অথবা পুরনো মোন লিপির অভিযোজিত রূপ, এবং এর উৎপত্তি নিশ্চিতভাবে দক্ষিণ ভারতীয়, যেখান থেকে কদম্ব অথবা পল্লব লিপি এসেছে। বর্মী শব্দ গঠন প্রধানত বর্গক্ষেত্র ব্লক বিন্যাস মেনে চলতো, কিন্তু সপ্তদশ শতাব্দী থেকে যখন শিক্ষার হাত বৃদ্ধি এবং বর্মী সাহিত্যের উত্থানের ফলে যখন "পারাবাইকস" () নামক ভাঁজ করা কাগজ ও খেজুর পাতার ব্যাপক ব্যবহার শুরু হয় তখন থেকে যুক্ত অক্ষর বিন্যাস ব্যবহার শুরু হয়।
বর্মী লিপি অন্যান্য বর্মী ভাষাগুলোয় লেখার জন্য অভিযোজন করা হয়েছে, উল্লেখযোগ্যভাবে শান, মোন (বর্মী লিপির মত এর পূর্বসূরী আসল পুরনো মোন লিপি এই ভাষায় ব্যবহৃত হয়) এবং কারেন ভাষায় ব্যবহার করা হয়। এই লিপি পালি ও সংস্কৃত নামক দুটি ধর্মীয় ভাষাতেও ব্যবহার করা হয়েছিলো।
বর্মী লিপি ১৯৯৯ সালের সেপ্টেম্বরে প্রকাশিত তৃতীয় সংস্করণের সাথে ইউনিকোডে যুক্ত করা হয়। পরবর্তী প্রকাশে লিপির অতিরিক্ত কিছু অক্ষর যুক্ত করা হয়।
২০০৫ সাল পর্যন্ত, অধিকাংশ বর্মী ভাষার ওয়েবসাইট বর্মী ক্যারেক্টার দেখাতে ছবি-ভিত্তিক পদ্ধতিতে জিআইএফ বা জিপিইজিতে প্রদর্শন করতো। ২০০৫ সালের শেষের দিকে বর্মী এনএলপি রিসার্চ ল্যাব মিয়ানমার১ নামক ওপেনটাইপ মিয়ানমার ফন্ট প্রকাশের ঘোষণা দেয়। এই ফন্টে শুধু ইউনিকোড কোড পয়েন্টস ও অক্ষর শুধু ছিলোনা তার সাথে এটিতে ওপেনটাইপ লেআউট (ওটিএল) লজিক ও রুলস মেনে চলা হতো। তাদের গবেষণা কেন্দ্রটি ইয়াঙ্গুনের মিয়ানমার আইসিটি পার্কে অবস্থিত এবং ইউনিকোড-সম্মত ফন্টটি এসআইএল ইন্টারন্যাশনাল তৈরি। প্রথমে এটির সাথে একটি গ্রাফাইট ইঞ্জিন ব্যবহার করতে হতো, যদিও এখন ইউন্ডোজের ওপেনটাইপ টেবিল এই ফন্টের বর্তমান সংস্করণে রয়েছে। ২০০৮ এর ৪ এপ্রিলের উইনিকোড ৫.১ স্ট্যান্ডার্ড প্রকাশিত হওয়ার পর থেকে তিনটি ইউনিকোড ৫.১ সমর্থিত ফন্ট মিয়ানমার৩, পাদাউক ও পারাবাইক; পাবলিক লাইসেন্সের অধীনে সহজলভ্য হয়েছে।
অনেক বর্মী ফন্ট প্রণেতা উইন ইন্নোয়া, সিই ফন্ট মিয়াজেদি, জাউগুই, পোন্না, মান্দালায় সহ বিভিন্ন বর্মী ফন্ট তৈরি করেছেন। এটা উল্লেখ করাটা গুরুত্বপূর্ণ যে এগুলোর কোনটাই ইউনিকোড সম্ময় নয় কারণ এগুলো বার্মিজ ব্লকের জন্য অনির্ধারিত কোড পয়েন্ট ব্যবহার করে এবং এগুলো মাইক্রোসফট বা অন্য কোন মূখ্য সফটওয়্যার বিক্রেতা কর্তৃক স্বীকৃত নয়। যদিও অনেক বর্মী ভাষার ওয়েবসাইট রয়েছে যেগুলো ইউনিকোড ব্যবহার শুরু করেছে সাথে বিভিন্ন ওয়েবসাইট জাউগি নামক ছদ্ম-ইউনিকোড ফন্ট ব্যবহার অব্যাহত রেখেছে।
উইন্ডোজ ৮ এর সাথে "মিয়ানমার টেক্সট" নামক একটি ইউনিকোড-লিখিত বর্মী ফন্ট রয়েছে। এছাড়াও উইন্ডোজ ৮-এ একটি বর্মী কিবোর্ড লেআউট রয়েছে। অপারেটিং সিস্টেমটিতে এই ফন্টের জনপ্রিয়তার ফলে মাইক্রোসফট উইন্ডোজ ১০-এ এই ফন্ট রেখে দিয়েছে।
"মিয়ানমার" ইউনিকোড ব্লকটির কোডপয়েন্ট হল U+1000 থেকে U+109F। এটি ইউনিকোড আদর্শে ১৯৯৯ সালের সেপ্টেম্বরে সংস্করণ ৩.০ এর সাথে যুক্ত করে মুক্তি দেওয়া হয়:
"মিয়ানমার সম্প্রসারিত-এ" ইউনিকোড ব্লকটির কোডপয়েন্ট হল U+AA60 থেকে U+AA7F। এটি সংস্করণ ৫.২-এর সাথে যুক্ত করে ২০০৯ সালের অক্টোবরে ছাড়া হয়:
"মিয়ানমার সম্প্রসারিত-বি" ইউনিকোড ব্লকটির কোডপয়েন্ট হল U+A9E0 থেকে U+A9FF। এটি সংস্করণ ৭.০-এর সাথে যুক্ত করে ২০১৪ সালের জুনে মুক্তি দেওয়া হয়:
চীন জাতীয় অনূর্ধ্ব-২০ ফুটবল দল

চীন জাতীয় অনূর্ধ্ব-২০ ফুটবল দল (যা সংক্ষেপে চীন অনূর্ধ্ব-২০ নামে পরিচিত) হচ্ছে আন্তর্জাতিক ফুটবলে চীনের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম চীনের ফুটবলের সর্বোচ্চ নিয়ন্ত্রক সংস্থা চীনা ফুটবল অ্যাসোসিয়েশন দ্বারা নিয়ন্ত্রিত হয়। 
"ড্রাগনের দল" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চীনের রাজধানী বেইজিংয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন স্পেনীয় সাবেক ফুটবল খেলোয়াড় আন্তোনিও পুচে এবং অধিনায়কের দায়িত্ব পালন করছেন সানহাই শেনহুয়ার রক্ষণভাগের খেলোয়াড় চু ছেনচিয়ে।
চীন অনূর্ধ্ব-২০ এপর্যন্ত ৫ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৮৫ ফিফা অনূর্ধ্ব-২০ বিশ্বকাপের কোয়ার্টার-ফাইনালে পৌঁছানো, যেখানে তারা সোভিয়েত ইউনিয়ন অনূর্ধ্ব-২০ দলের কাছে ০–১ গোলের ব্যবধানে পরাজিত হয়েছে। অন্যদিকে, এএফসি অনূর্ধ্ব-২০ এশিয়ান কাপের ইতিহাসে চীন অনূর্ধ্ব-১৭ অন্যতম সেরা দল, যেখানে দলটি এপর্যন্ত ১৮ বার অংশগ্রহণ করে একটি শিরোপা জয়লাভ করেছে। ঝাং জিউওয়েই, কু বো, ঝাং জিঝে, ঝাং ইউনিং এবং গন লেইয়ের মতো খেলোয়াড়গণ চীনের অনূর্ধ্ব-২০ দলের জার্সি গায়ে মাঠ কাঁপিয়েছেন।
------------------------------
চীনা তাইপেই জাতীয় অনূর্ধ্ব-২০ ফুটবল দল

চীনা তাইপেই জাতীয় অনূর্ধ্ব-২০ ফুটবল দল (; যা চীনা তাইপেই অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে চীনা তাইপেইয়ের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম চীনা তাইপেইয়ের ফুটবলের সর্বোচ্চ নিয়ন্ত্রক সংস্থা চীনা তাইপেই ফুটবল অ্যাসোসিয়েশন দ্বারা নিয়ন্ত্রিত হয়। ১৯৬১ সালের ১২ই এপ্রিল তারিখে, চীনা তাইপেই অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; থাইল্যান্ডের ব্যাংককে অনুষ্ঠিত থাইল্যান্ড অনূর্ধ্ব-২০ দলের বিরুদ্ধে উক্ত ম্যাচে তারা ১–৪ গোলের ব্যবধানে পরাজিত হয়েছিল।
২০,০০০ ধারণক্ষমতাবিশিষ্ট তাইপেই পৌর স্টেডিয়ামে "চীনা দল" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তাইওয়ানের রাজধানী তাইপেইয়ে অবস্থিত।
চীনা তাইপেই অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে চীনা তাইপেই অনূর্ধ্ব-২০ এপর্যন্ত ১০ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৬ এএফসি অনূর্ধ্ব-২০ এশিয়ান কাপের তৃতীয় স্থান নির্ধারণী ম্যাচে অংশগ্রহণ করা, যেখানে তারা থাইল্যান্ড অনূর্ধ্ব-২০ দলের সাথে ০–০ গোলে ড্র করেছে।
উ ইয়েন-শু, উইল ডনকিন, মিগেল সান্ডবার্গ, লি-গুয়ান-পেই এবং তু শাও-ছিয়েহের মতো খেলোয়াড়গণ চীনা তাইপেই অনূর্ধ্ব-২০ দলের জার্সি গায়ে মাঠ কাঁপিয়েছেন।
ইসলামাবাদের ইতিহাস

পাকিস্তানের রাজধানী ইসলামাবাদের শহরটি ইসলামাবাদ রাজধানী অঞ্চলের এশিয়ার পরিচিত প্রাচীনতম মানব বসতির ক্ষেত্রগুলোর একটি পোথোহার মালভূমিতে অবস্থিত। এই মালভূমিতে পাওয়া কিছু প্রাচীনতম প্রস্তর যুগের প্রত্নতাত্ত্বিক শিল্পকর্ম পাওয়া গেছে যেগুলোর তারিখ ১০ লাখ থেকে ৫,০০,০০০ বছর পূর্বে। শোন নদীর সোপান হতে উদ্ধারকৃত অশোধিত পাথরগুলো নিশ্চিত করে যে হিম যুগে এখানে আদিম মানুষেরা বসবাস করত। প্রাগৈতিহাসিক যুগের মৃৎপাত্র ও পাত্রের নমুনা এখানের বিভিন্ন এলাকায় পাওয়া গেছে।
সীমিত খনন এখানের প্রাগৈতিহাসিক সংস্কৃতির প্রমাণ নিশ্চিত করেছে। ৫০০০ খ্রিস্টপূর্বাব্দের ধ্বংসাবশেষ এবং মানুষের মাথার খুলির প্রাপ্তি দেখায় যে এই অঞ্চলটি নব্যপ্রস্তরযুগীয় মানুষের আবাস ছিলো যারা শোন নদীর তীরের আশেপাশে ঘুরে বেড়াতো। নব্যপ্রস্তর যুগে ৩০০০ খ্রিস্টপূর্বাব্দের দিকে এই অঞ্চলে লোকজন ছোট সম্প্রদায় গড়ে তুলেছিলো।
সিন্ধু সভ্যতার শেষে অবস্থিত এই এলাকাটি ছিলো মধ্য এশিয়ায় আর্য সম্প্রদায়ের আদি বাসস্থানের একটি। তাদের সভ্যতাটি এখানে খ্রিস্টপূর্ব ২৩শ থেকে ১৮শ শতাব্দীতে গড়ে উঠে। অনেক বড় বাহিনী মহান আলেকজান্ডার, চেঙ্গিজ খান, তৈমুর লং এবং আহমদ শাহ দুররানিদের বাহিনীরা ভারতীয় উপমহাদেশ আক্রমণ করতে এই অঞ্চল ব্যবহার করে পূর্বদিকে প্রবেশ করত। একদা একটি বৌদ্ধ শহর এই অঞ্চলে ছিলো এবং এর ধ্বংসস্তুপ জি-১২ সেক্টরে চিহ্নিত করা হয়েছে। আধুনিক ইসলামাদের ভেতর সাইদপুরের পুরনো বসতিও অন্তর্ভুক্ত রয়েছে। ব্রিটিশরা ১৮৪৯ সালে শিখদের কাছ থেকে এই অঞ্চলের নিয়ন্ত্রণ নিয়ে নেয় এবং এই অঞ্চলের রাওয়ালপিন্ডিতে এশিয়ার বৃহত্তম সেনানিবাস নির্মাণ করে।
১৯৪৭ সালে পাকিস্তান স্বাধীনতা পাওয়ার পরে করাচি ছিলো এর প্রথম রাজধানী। ১৯৫৮ সালে নতুন রাজধানী নির্মাণের জন্য রাওয়ালপিন্ডির আশেপাশে উপযুক্ত স্থান নির্ধারণের জন্য একটি কমিটি গঠন করা হয়। ১৯৬০ সালে ইসলামাবাদ শহরটিকে রাজধানী করার উদ্দেশ্যে নির্মাণ করা শুরু হয়। ১৯৬০ সালে পাকিস্তানের নতুন রাজধানী প্রতিষ্ঠার জন্য পাঞ্জাব প্রদেশের রাওয়ালপিন্ডি জেলা থেকে জমি স্থানান্তর করা হয়েছিল। কনস্টান্টিনোস অ্যাপোস্টলো ডক্সিয়াদিস শহরটির মাস্টারপ্ল্যান প্রস্তুত করেন। ১৯৬০ সালের প্রধান পরিকল্পনা অনুসারে রাজধানী অঞ্চলটিতে রাওয়ালপিন্ডি অন্তর্ভুক্ত ছিল। রাওয়ালপিন্ডি শেষ পর্যন্ত ১৯৮০ এর দশকে ইসলামাবাদ মাস্টার প্ল্যান থেকে বাদ পড়েছিল। এই শহরটিকে দক্ষিণ এশিয়া সবচেয়ে ব্যাপকভাবে ও সফলভাবে পরিকল্পিত নগরী হিসেবে ধরা হয়।
গুয়াম জাতীয় অনূর্ধ্ব-২০ ফুটবল দল

গুয়াম জাতীয় অনূর্ধ্ব-২০ ফুটবল দল (; যা গুয়াম অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে গুয়ামের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম গুয়ামের ফুটবলের সর্বোচ্চ নিয়ন্ত্রক সংস্থা গুয়াম ফুটবল অ্যাসোসিয়েশন দ্বারা নিয়ন্ত্রিত হয়।
১,০০০ ধারণক্ষমতাবিশিষ্ট গুয়াম জাতীয় ফুটবল স্টেডিয়ামে "মাতাও" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়ামের বারিগাডায় অবস্থিত।
গুয়াম অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি।
সিউল–পিয়ংইয়ং হটলাইন

সিউল–পিয়ংইয়ং হটলাইন, যাকে আন্তঃকোরীয় হটলাইন নামেও ডাকা হয়, হল ৪০টির বেশি টেলিফোন লাইনের একটি সিরিজ যা উত্তর এবং দক্ষিণ কোরিয়াকে সংযুক্ত করে। এগুলোর বেশিরভাগ কোরীয় নিরস্ত্রীকৃত জোনের মধ্য দিয়ে পানমুনজম যৌথ নিরাপত্তা এলাকাগুলো সংযুক্ত করে এবং রেড ক্রস কর্তৃক পরিচালিত হয়।
পানমুনজম এলাকার সীমান্ত হটলাইন দক্ষিণ কোরিয়ার স্বাধীনতা ঘর এবং উত্তর কোরিয়ার পানমুনগাকে অবস্থিত। টার্মিনালগুলোতে লাল ও সবুজ টেলিফোন হ্যান্ডসেট সহ একাধিক কম্পিউটার স্ক্রিন রয়েছে।
সর্বমোট, পানমুনজমের ভেতর দিয়ে প্রবাহিত উত্তর ও দক্ষিণ কোরিয়ার মাঝে ৩৩টি তথ্য যোগাযোগ লাইন রয়েছে। ৩৩টির ৫টি দৈনিক যোগাযোগের জন্য ব্যবহৃত, ২১টি দুই দেশের মধ্যকার আলোচনার জন্য, ২টি দুই দেশের বিমানপরিযান হ্যান্ডলিংয়ের জন্য, ২টি সমুদ্র পরিবহনের জন্য এবং তিনটি অর্থনৈতিক সহযোগিতার জন্য ব্যবহৃত হয়ে থাকে।
উপরন্তু, ১৫টি টেলিফোন লাইন ভৌগোলিক কারণে পানমুনজমের বাইরে অবস্থিত। সেসব লাইনগুলো সামরিক কর্তৃপক্ষ এবং দুই কোরিয়ার দরাসান স্টেশন ও পানমুন স্টেশনের রেল যোগাযোগের উদ্দেশ্যে ব্যবহার করা হয়।
উত্তর ও দক্ষিণ কোরিয়ার রেড ক্রসের সমঝোতার উদ্দেশ্যে ১৯৭১ সালের সেপ্টেম্বরে প্রথম হটলাইন প্রতিষ্ঠা করা হয়। ১৯৭২ এর ৪ জুলাইয়ে আরো লাইন প্রতিষ্ঠার জন্য দুটি দেশ সম্মত হয় যার পরিপ্রেক্ষিতে সেগুলো ১৯৭২ সালের ১৮ আগস্টে চালু করা হয়। আরো লাইন নব্বই ও পরবর্তী দশকগুলোতে প্রতিষ্ঠা করা হয়।
উত্তর কোরিয়া একতরফাভাবে হটলাইনগুলো সাতবার বিচ্ছিন্ন করে: ১৯৭৬, ১৯৮০, ১৯৯৬, ২০০৮, ২০১০, ২০১৩, এবং ২০১৬। প্রত্যেক বার বিচ্ছিন্ন করে কিছু সময় করে সেগুলো পুনরায় সংযুক্ত করা হয়েছিলো।
২০১৩ সালে, উত্তর কোরিয়া ১১ মার্চ ও ৩ জুলাই হটলাইন বিচ্ছিন্ন করে দেয়, যখন এটি কোরীয় যুদ্ধবিরতি চুক্তি থেকে প্রত্যাহার করে নেওয়া হয় এবং দক্ষিণ কোরিয়ার সাথে তারা অ-আগ্রাসন চুক্তি বাতিল করে। এটি ছিলো উত্তর কোরিয়া, দক্ষিণ কোরিয়া এবং মার্কিন যুক্তরাষ্ট্র মধ্যকার ক্রমবর্ধমান উত্তেজনার প্রতিক্রিয়া। দক্ষিণ কোরিয়ার এক সরকারি কর্মকর্তার তথ্য অনুযায়ী ১১ মার্চ ২০১৩ তারিখ সকাল ৯টায় একটা ফোন করা হয়েছিলো তবে উত্তর কোরিয়া থেকে কোন সাড়া মিলেনি। উত্তর কোরিয়া হটলাইনটি ২০১৩ সালের ৭ জুন তারিখে আবার চালু করে।
২০১৬ সালের ফেব্রুয়ারিতে, উত্তর কোরিয়ার নতুন পারমাণবিক ক্ষেপণাস্ত্র পরীক্ষার ফলে কিসং শিল্প অঞ্চলে দুই দেশের চুক্তি দক্ষিণ কোরিয়া বাতিল করে এবং এর প্রতিক্রিয়ায় উত্তর কোরিয়া হটলাইন যোগাযোগ বন্ধ করে দেয়। কিম জং উনের নববর্ষের বক্তব্যের পর ২০১৮ সালের ৩ জানুয়ারিতে হটলাইনটি আবার খুলে দেওয়া হয়।
২০১৮ সালের ২০ এপ্রিলে তথা ঐতিহাসিক ২৭ এপ্রিলের আন্তঃকোরীয় সভার এক সপ্তাহ পূর্বে দক্ষিণ কোরিয়ার রাষ্ট্রপতি ও উত্তর কোরিয়ার শাসকের মধ্যকার একটি নতুন হটলাইন সংযুক্ত করা হয়। এই সরাসরি যোগাযোগ ব্যবস্থাটি মুনের চিয়ং ওয়া ডাই এবং কিমের রাষ্ট্র বিষয়ক কমিশন দপ্তরের মাঝে যুক্ত ছিলো।
২০২১ এর সেপ্টেম্বরে উত্তর কোরিয়ার নেতা কিম জং উন আগস্টে দক্ষিণ কোরিয়া-যুক্তরাষ্ট্রের যৌথ সামরিক মহড়ার প্রতিবাদে বিছিন্ন করার পর আবার হটলাইন চালু করার প্রস্তাব করেন। ২০২১ সালের ৪ অক্টোবরে দক্ষিণ কোরিয়ার সংহতি মন্ত্রণালয় হটলাইন পুনরায় চালু করার খবর নিশ্চিত করে বলেন এটি “দুই কোরিয়ার মধ্যে সম্পর্ককে ট্র্যাকে ফিরিয়ে আনার ভিত্তি তৈরি করেছে”।
হংকং জাতীয় অনূর্ধ্ব-২০ ফুটবল দল

হংকং জাতীয় অনূর্ধ্ব-২০ ফুটবল দল (; যা হংকং অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে হংকংয়ের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম হংকংয়ের ফুটবলের সর্বোচ্চ নিয়ন্ত্রক সংস্থা হংকং ফুটবল অ্যাসোসিয়েশন দ্বারা নিয়ন্ত্রিত হয়।
৭,০০০ ধারণক্ষমতাবিশিষ্ট মং কক স্টেডিয়ামে "শক্তি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হংকংয়ের কাউলুনে অবস্থিত।
হংকং অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে হংকং অনূর্ধ্ব-২০ এপর্যন্ত ১৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এএফসি অনূর্ধ্ব-২০ এশিয়ান কাপের তৃতীয় স্থান নির্ধারণী ম্যাচে অংশগ্রহণ করা, যেখানে তারা থাইল্যান্ড অনূর্ধ্ব-২০ দলের সাথে ২–২ গোলে ড্র করেছে।
তান চুন-লক, জেসি ইউ জয়-ইন, চাং কিয়ং-ইন, লাই পিউ-কেই এবং লাউ হিউ-চুংয়ের মতো খেলোয়াড়গণ হংকং অনূর্ধ্ব-২০ দলের জার্সি গায়ে মাঠ কাঁপিয়েছেন।
সালাহ আল-দিন সড়ক

সালাহ আল-দিন সড়ক (যা সালাউদ্দিন সড়ক এবং সালাহ আদ-দ্বীন মহাসড়ক নামেও পরিচিত) হল গাজা ভূখণ্ডের প্রধান মহাসড়ক, এটি দক্ষিণের রাফাহ সীমান্ত ক্রসিং থেকে উত্তরে এরেজ সীমান্ত ক্রসিং পর্যন্ত ৪৫ কিলোমিটার বিস্তৃত। এই সড়কটি দ্বাদশ শতাব্দীর মুসলিম সেনাপতি সালাহউদ্দিনের নামে নামকরণ করা হয়েছে।
সালাহ আল-দিন সড়ক পৃথিবীর প্রাচীন সড়কগুলোর মধ্যে অন্যতম। লেভান্ত জয়ের উদ্দেশ্যে প্রাচীন মিশরের সেনারা, মহান আলেকজান্ডার, প্রথম ক্রুসেডারেরা এবং নেপোলিয়ন বোনাপার্ট এরা সবাই এই স্থানে ভ্রমণ করে এসেছিলেন। ষষ্ঠদশ শতাব্দীর প্রথমে অন্তত উসমানীয় সাম্রাজ্যের শাসনের সূচনাকালে সড়কটির দৈর্ঘ্য দক্ষিণে সিনাইয়ের আল-আরিশ থেকে উত্তরে আধুনিক তুরস্ক পর্যন্ত বৃদ্ধি করা হয়। কয়েক শতক ধরে এটি "পলেষ্টীয়দের পথ" নামে পরিচিত ছিলো এবং এটি মিশরকে বর্তমান লেবানন, সিরিয়া, তুরস্ক এবং এর দূরের দেশগুলোকে সংযুক্ত করেছে। প্রথম বিশ্বযুদ্ধে ফিলিস্তিনের নিয়ন্ত্রণ প্রাপ্তির পর, ব্রিটিশরা সালাহ আল-দিন সড়ক সংলগ্ন সমান্তরালে দক্ষ সরবরাহ এবং অস্ত্র পরিবহনের জন্য একটি রেললাইন নির্মাণ করে।
জেরাল্ড বাটের মতে, গাজা শহরে "সম্পূর্ণ জীবনের কেন্দ্রবিন্দু" সরাসরিভাবে এই সড়কের সাথে সম্পর্কিত ছিলো যা "শহরটিকে এর অস্তিত্বের উদ্দেশ্য প্রদান করেছে।" যদিও, ১৯৪৮ সালে ইসরায়েল প্রতিষ্ঠা এবং চলমান আরব-ইসরায়েলি সংঘাতের ফলে মিশর ও সিরিয়ার মধ্যকার এর প্রধান সংযুক্তিকরণের ভূমিকা খর্ব হয়।
১৯৬৭ থেকে ২০০৫ পর্যন্ত ইসরায়েলের গাজা ভূখণ্ডের দখলদারিত্ব কালে সালাহ আল-দিন সড়কের বিরাট অংশে ফিলিস্তিনিদের প্রবেশ বন্ধ করে দেওয়া হয় এবং ইসরায়েল বাহিনী সড়কের ১২টি জায়গায় চেকপয়েন্ট বসায়। দ্বিতীয় অভ্যুত্থানের সময় সড়কটির অধিকাংশ অংশ ইসরায়েলিদের জন্যও বন্ধ করে দেওয়া হয়। ২০০৭ সালে ফাতাহের সাথে হামাস গাজার লড়াইয়ে অঞ্চলের ক্ষমতা পাওয়ার পর বর্তমানে হামাস সরকার এসব চেকপয়েন্টগুলো নিয়ন্ত্রণ করছে।
অঞ্চলের ক্ষমতা পাওয়ার পর হামাস সরকার নিজেদের সুড়ঙ্গ ব্যবসার আয় দিয়ে সড়কটি উন্নয়ন ও প্রশস্ত করেছে। ২০১০ সালে "দ্য ন্যাশনাল" সালাহ আল-দিন সড়ক সম্পর্কে লিখে "এখন, মেহনতি কৃষক, সবজান্তা মেকানিক এবং রঙচঙে সড়কের পাশের ব্যবসাপ্রতিষ্ঠান গুলোর প্রদর্শনী পর্যন্ত সালাহ আল দীনের দৈর্ঘ্য প্রসারিত হয়েছে, কেন্দ্রীয় থেকে দক্ষিণ গাজা পর্যন্ত। উটগুলো এর লেনগুলোর মাঝে এলোমেলোভাবে হাঁটছে, এবং টলটলায়মান, হর্ন ডাকা লরিগুলো সড়কের প্রথম থেকে শেষ পর্যন্ত চোরাচালান পণ্য নিয়ে যায় এবং ১৫ লাখ মানুষকে সাহায্য সহায়তা করে ..."
ইন্দোনেশিয়া জাতীয় অনূর্ধ্ব-২০ ফুটবল দল

ইন্দোনেশিয়া জাতীয় অনূর্ধ্ব-২০ ফুটবল দল (; যা ইন্দোনেশিয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ইন্দোনেশিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ইন্দোনেশিয়ার ফুটবলের সর্বোচ্চ নিয়ন্ত্রক সংস্থা ইন্দোনেশিয়া ফুটবল অ্যাসোসিয়েশন দ্বারা নিয়ন্ত্রিত হয়। ১৯৬০ সালের ৩০শে মার্চ তারিখে, ইন্দোনেশিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করে; মালয়েশিয়ার কুয়ালালামপুরে অনুষ্ঠিত সিঙ্গাপুর অনূর্ধ্ব-২০ দলের বিরুদ্ধে উক্ত ম্যাচে তারা ৯–৩ গোলের ব্যবধানে জয়লাভ করেছিল।
৮০,০০০ ধারণক্ষমতাবিশিষ্ট গেলোরা বুং কার্নো স্টেডিয়ামে "মেরাহ পুতিহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইন্দোনেশিয়ার রাজধানী জাকার্তায় অবস্থিত। বর্তমানে এই দলের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় শিন তে-ইয়ং এবং অধিনায়কের দায়িত্ব পালন করছেন পোমোরাৎসের মধ্যমাঠের খেলোয়াড় ডেভিড মাওলানা।
ইন্দোনেশিয়া অনূর্ধ্ব-২০ এপর্যন্ত মাত্র এক বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৯ ফিফা অনূর্ধ্ব-২০ বিশ্বকাপের গ্রুপ পর্বে অংশগ্রহণ করা। অন্যদিকে, এএফসি অনূর্ধ্ব-২০ এশিয়ান কাপে দলটি অন্যতম সফল দল, যেখানে তারা ১টি (১৯৬১) শিরোপা জয়লাভ করেছে।
উইতান সুলায়মান, এজি মাওলানা, এডি সুদারনোতো, বামবুং নুরদিয়ানসিয়াহ এবং পেপেন রুবিয়ান্তোর মতো খেলোয়াড়গণ ইন্দোনেশিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।
মার্জ সানুর

মার্জ সানুর (, অনুবাদ: "সানুর উপত্যকা"; যাকে মারজ আল-ঘুরুকও বলা হয়, অনুবাদ: "ডুবতে থাকা উপত্যকা") হল ফিলিস্তিনের পশ্চিম তীরের উত্তর পর্বতমালার মধ্যে অবস্থিত একটি বন্ধ অববাহিকা। এটি সম্পূর্ণভাবে দক্ষিণ জেরিন গভর্নরেটের জেরিন (উত্তরে) এবং নাবলুস (দক্ষিণে) শহরের মধ্যে অবস্থিত। এর মোট আয়তন প্রায় ২০ বর্গ কিলোমিটার, আর এর পানিনির্গমন অববাহিকার আয়তন প্রায় ৫৫ বর্গ কিলোমিটার, যার বেশিরভাগই জেরিন গভর্নরেটে অবস্থিত, এছাড়া দুই বর্গ কিলোমিটার তুবাস গভর্নরেট পর্যন্ত বিস্তৃত হয়েছে। মার্জ সানুর উত্তরে কাবাতিয়া পর্বতমালা, পশ্চিমে জাওয়াইয়া পাহাড় এবং দক্ষিণে মুশেরিফ উচ্চভূমি রয়েছে। এছাড়া আরও উত্তর-পশ্চিমে সাহল আররাবা উপত্যকা এবং আরও পূর্বে আক্কাবা ও তুবাস শহর ও পরে জর্ডান উপত্যকা রয়েছে।
মার্জ সানুরের সর্বোচ্চ দৈর্ঘ্য ৭.৫ কিলোমিটার এবং সর্বোচ্চ প্রস্থ ৩.৫ কিলোমিটার। উপত্যকার গড় উচ্চতা সমুদ্রপৃষ্ঠ থেকে ৩৫০ ও ৩৬০ মিটারের মধ্যে, সর্বোচ্চ উচ্চতা ৩৭০ মিটার এবং সর্বনিম্ন উচ্চতা ৩৪৮ মিটার। উপত্যকার চারপাশে পাহাড় এবং পর্বতমালা রয়েছে যেগুলির উচ্চতার পরিসীমা সমুদ্রপৃষ্ঠ থেকে ৪৫০ ও ৭৬৪ মিটারের মধ্যে। হুরেইশ পর্বত যার উচ্চতা সমুদ্রপৃষ্ঠ থেকে ৭৬৪ মিটারের উপরে। মার্জ সানুরে একটি মৌসুমী হ্রদ রয়েছে, যাতে সাধারণত ডিসেম্বর থেকে এপ্রিল পর্যন্ত পানি থাকে, এই অববাহিকায় কোনও পানিনির্গমন কেন্দ্র নেই। বৃষ্টিপাত প্রতি বছর ৬০০ মিলিমিটারের বেশি হলে এটি সাধারণত প্লাবিত হয়। মার্জ সানুরে যাওয়ার পাঁচটি প্রবেশপথ রয়েছে।
জেনিন গভর্নরেটের জলসম্পদ হল ভূগর্ভস্থ জল, ভূপৃষ্ঠের জল এবং কুয়া। বর্তমানে প্রধানত ইজরায়েলি নিষেধাজ্ঞার কারণে এই সম্পদ জেনিন গভর্নরেট বা ফিলিস্তিনের অন্যান্য অংশে ব্যবহার করা হয় না। যার ফলে এটি অনেক সময় বন্যার কারণ হয়ে দাড়ায়।
সানুর পাহাড়ের চূড়ায় একটি মহিমান্বিত দুর্গ রয়েছে যার কিছু বৈশিষ্ট্য এবং দেয়াল আজও দৃশ্যমান। আরবিতে, মার্জ অর্থ "উর্বর উপত্যকা" বা "তৃণভূমি"। মার্জ সানর, ফিলিস্তিনের তৃতীয় বৃহত্তম তৃণভূমি। এটি একটি অত্যন্ত উর্বর ভূমি। উপত্যকার নামকরণ করা হয়েছে সানুর গ্রামের নাম থেকে, যেটি উপত্যকার সীমান্তবর্তী সাতটি ফিলিস্তিনি গ্রামের একটি। অন্য ছয়টি গ্রাম হল মেইথালুন, সিরিস, আল-জুদেইদা, সির, মিসিলিয়া এবং জাওয়াইয়া। মেইথালুন হল উপত্যকার আশেপাশের গ্রামগুলোর মধ্যে আয়তনে সবচেয়ে বড় এবং এটিতে মারজ সানুরের জমির বৃহত্তম অংশ রয়েছে। কাবাতিয়া এবং জেনিনের মত বড় শহরগুলি মারজ সানুরের আরও উত্তরে অবস্থিত।
জাপানের হ্রদের তালিকা

এটি ভূপৃষ্ঠের ক্ষেত্রফল অনুসারে জাপানের হ্রদের তালিকা। জাপানের ভূমি, অবকাঠামো এবং পরিবহন মন্ত্রণালয় কর্তৃক প্রণীত তালিকায় জাপানের উল্লেখযোগ্য হ্রদ স্থান পেয়েছে।
সরকারি বীরশ্রেষ্ঠ শহীদ হামিদুর রহমান ডিগ্রি কলেজ

সরকারি বীরশ্রেষ্ঠ শহীদ হামিদুর রহমান ডিগ্রি কলেজ বাংলাদেশের খুলনা বিভাগের ঝিনাইদহ জেলার একটি শিক্ষাপ্রতিষ্ঠান। বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়।
১৯৯৯ সালে ১ ডিসেম্বর বাংলাদেশের খুলনা বিভাগের, ঝিনাইদহ জেলার, মহেশপুর উপজেলার অন্তর্গত খালিশপুর বাজারে কলেজটি প্রতিষ্ঠিত হয়। ২০১৩ সালে কলেজটি সরকারিকরণ করা হয়। বীরশ্রেষ্ঠ শহীদ হামিদুর রহমান এর নাম অনুসারে কলেজটির নামকরণ করা হয়। কলেজ ক্যাম্পাসে রয়েছে বীরশ্রেষ্ঠ হামিদুর রহমান গ্রন্থগার ও স্মৃতি জাদুঘর। ২০০৭ সালে খালিশপুরে সরকার বীরশ্রেষ্ঠ শহীদ সিপাহী হামিদুর রহমান  গ্রন্থাগার ও স্মৃতি জাদুঘর নির্মাণ করে। কলেজের পাশ দিয়ে বয়ে গেছে কপোতাক্ষ নদ। নদের পাশে ও কলেজের সামনের অংশে রয়েছে ৩৭ বিঘা খাস জমি। এখানে আছে একটি কুঠি বাড়ি যা নীলকুঠি নামে পরিচিত। কুঠি বাড়ির চার পাশে রয়েছে শত বছরের বড় বড় আম গাছ। এখানে ছিলো গাড়ি রাখা ও বৈকালীন অবকাশ যাপনের যায়গা। এগুলো আঠারো শতকে নির্মিত হয়েছিল।
বর্তমানে উচ্চমাধ্যমিক শিক্ষা কার্যক্রমও চালু রয়েছে। ২০১৭-১৮ শিক্ষাবর্ষে হতে অনার্স কোর্স চালু হয়।
"সামাজিক বিজ্ঞান অনুষদ:"
"কলা অনুষদ:"
"ব্যবসায় শিক্ষা অনুষদঃ"
বর্তমানে কলেজটিতে বর্তমানে শিক্ষার্থীর সংখ্যা প্রায় ২ হাজার।
দ্য অ্যাডভেঞ্চারস অফ জিমি নিউট্রন, বয় জিনিয়াস

দ্য অ্যাডভেঞ্চারস অফ জিমি নিউট্রন, বয় জিনিয়াস () একটি আমেরিকান কম্পিউটার-অ্যানিমেটেড টিভি ধারাবাহিক। জন এ. ডেভিস নির্মিত চলচ্চিত্রটি প্রযোজনা করেছে ও এন্টারটেইনমেন্ট, ডিএনএ প্রোডাকশন এবং নিকেলোডিয়ন অ্যানিমেশন স্টুডিও। এতে মার্কিন যুক্তরাষ্ট্রের মধ্যাঞ্চলের অধিবাসীদের স্বাভাবিক জীবনধারা নিয়ে ব্যাঙ্গাত্মক কাহিনী রচিত হয়েছে। "রেট্রোভিল", টেক্সাস নামক কাল্পনিক শহরে এর চিত্রায়ন করা হয়েছে। এই ছবির কেন্দ্রীয় চরিত্রের মধ্যে রয়েছে জিমি নিউট্রন, শিন এস্তেভেজ, কার্ল হুইজার, সিন্ডি ভোর্টেক্স, লিবি ফোলফ্যাক্স, গডার্ড, হিউ নিউট্রন, জুডি নিউট্রন, মিস উইনফ্রেড ফাউল, নিক ডিন, প্রিন্সিপাল উইলবি, ইত্যাদি।
ডেঞ্জার আইল্যান্ড, গ্রেট চ্যাগোস ব্যাঙ্ক

ডেঞ্জার আইল্যান্ড হল গ্রেট চাগোস ব্যাঙ্কের সবচেয়ে পশ্চিমতম এবং দক্ষিণতম দ্বীপ, যা ভারত মহাসাগরের চ্যাগোস দ্বীপপুঞ্জে অবস্থিত বিশ্বের বৃহত্তম প্রবালপ্রাচীর।
এটি একটি ২ কিমি (১.২৪ মিটার) দীর্ঘ্যের একটি সমতল দ্বীপ, যার সর্বোচ্চ প্রস্থ ৪০০ মিটার (১,৩১২ ফুট)। দ্বীপটি লম্বা নারকেল গাছে আচ্ছাদিত। দ্বীপটির এমন নামকরণ সম্ভবত নিরাপদ নোঙ্গর করার জায়গার অভাব থেকে এসেছে, যা এই দ্বীপে ভ্রমণ করা প্রতিটি জাহাজ এবং নাবিকদের জন্য বিপজ্জনক ছিল।. এর নিকটতম দ্বীপ হল ঈগল দ্বীপপুঞ্জের সবচেয়ে দক্ষিণের দ্বীপ সি কাউ দ্বীপ, যা এনএনই (কম্পাস পয়েন্ট যা উত্তর এবং উত্তর-পূর্বের মাঝখান নির্দেশ করে) থেকে ১৬ কিমি (১০ মাইল) দূরে অবস্থিত। 
ডেঞ্জার দ্বীপে কখনই স্থায়ী বসতি ছিল না, এমনকি সেই সময়েও যখন চ্যাগোরা এই অঞ্চলে বাস করত (১৮ এবং ২০ শতকের মাঝামাঝি)। তবে মাঝে মাঝে অন্যান্য দ্বীপ থেকে বৃক্ষরোপণ কর্মীদের নিয়ে আসা হতো নারিকেল সংগ্রহের জন্য।
১৯৭৫ সালে জয়েন্ট সার্ভিসেস দ্বারা ডেঞ্জার আইল্যান্ডে একটি অভিযান পরিচালনা করা হয়েছিল। অভিযানে প্রবালপ্রাচীরের উপর একটি ভূ-সংস্থান-সংক্রান্ত জরিপ করা হয়ছিল, প্রবালগুলির উপর এর পরিবেশগত প্রভাব এবং প্রবালের বিপাকের উপর একটি গবেষণাও করা হয়। দ্বীপের উদ্ভিদ ও প্রাণীর নমুনার তথ্যসূত্রও সংগ্রহ করা হয়েছিল তখন। 
১৮ই সেপ্টেম্বর ১৯৯৮-এ জারি করা কঠোর প্রকৃতি সংরক্ষণ প্রবিধান অনুসারে ডেঞ্জার আইল্যান্ড ও এর আশপাশের সামুদ্রিক অঞ্চল এবং পার্শ্ববর্তী প্রবালপ্রাচীর সহ সম্পূর্ন এলাকাটিকে প্রাকৃতিক সংরক্ষিত এলাকা হিসেবে চিহ্নিত করা হয়।
বার্ডলাইফ ইন্টারন্যাশনাল কর্তৃক ডেঞ্জার আইল্যান্ডকে একটি গুরুত্বপূর্ণ পাখি এলাকা হিসেবেও চিহ্নিত করা হয়েছে। যেসব পাখির জন্য দ্বীপটি সংরক্ষণের তাৎপর্যের কথা বলা হয়েছে তার মধ্যে রয়েছে লাল-পায়ের বুবিস (৩,৫০০ প্রজনন জোড়া) এবং বাদামী নডিস (১১,০০০ জোড়া)।
২০১২ সালের চ্যাগোস ট্রাস্ট কর্তৃক পরিচালিত একটি অভিযানে তারা দ্বীপে অবতরণের সময় কিছু অসুবিধার সম্মুখীন হন, তাদেরকে উপকূল থেকে সাঁতার কেটে দ্বীপে যেতে হয়েছিল, যা খুবই কষ্টকর ছিল এবং সবাই দ্বীপে অবতরণ করতে সক্ষম হন নি। যারা নামতে পেরেছিলেন তারা বলেছিল যে, দ্বীপে খুব ভাল গাছের আচ্ছাদন ছিল, যার মধ্যে শক্ত কাঠের গাছ বেশী দেখা গিয়েছে, বিশেষ করে পিসোনিয়া জাতের গাছ এবং দ্বীপটি পাখিদের বসবাসের জন্য অত্যন্ত উৎকৃষ্ট মানের। পানির মধ্যে তারা হোপিং নামক সাগর ঘাসের সন্ধান পেয়েছিল কিন্তু ডুগংগ খুঁজে পায় নি। ডুগংগ হল পূর্ব আফ্রিকা থেকে উত্তর অস্ট্রেলিয়া পর্যন্ত ভারত মহাসাগরের উপকূলে পাওয়া একটি স্তন্যপায়ী উদ্ভিদভোজী সামুদ্রিক প্রাণী। ২০১৫ সালে পরিচালিত অপর এক অভিযানে দ্বীপে অবতরণ অপেক্ষাকৃত কম অসুবিধার ছিল। এই অভিযানে দ্বীপে লাল-পায়ের ও বাদামী বুবিস ছাড়াও তারা আরো দুই প্রজাতির কাঁকড়ার সন্ধান পেয়েছিল। এই অভিযানের প্রতিবেদনে কচ্ছপের পায়ের ছাপ ও বাসা, এবং পানিতে উল্লেখযোগ্য সংখ্যক মাছের কথা বলা হয়েছে। আগের বছর ব্যাপক প্রবালের মৃত্যুর পরেও কিছু প্রবাল পুনরুদ্ধারেরও কথাও প্রতিবেদনে রয়েছে।
কানপুর মেট্রো

কানপুর মেট্রো হল একটি রেল-ভিত্তিক গণপরিবহন ব্যবস্থা, যা ভারতের কানপুর শহরের দ্রুতগতির গণপরিবহনের জন্য নির্মাণাধীন, এবং কানপুর মহানগর অঞ্চলে প্রসারণযোগ্য। প্রকল্পের সম্ভাব্যতা অধ্যয়ন আরআইটিইএস দ্বারা ২০১৫ সালের জুন করা হয়েছিল। গবেষণাটি শহরের বৃদ্ধি, উন্নয়ন ও সমৃদ্ধিকে বাধাগ্রস্তকারী যানচলাচল সমস্যা ও যানজট নিয়ন্ত্রণ করার জন্য প্রস্তুত করা হয়েছিল। বিশদ প্রকল্প প্রতিবেদন (ডিপিআর) অনুযায়ী সরকার দুটি করিডোর অনুমোদন করে। আইআইটি থেকে মতিঝিলের মধ্যে করিডোর-১-এর অগ্রাধিকার অংশের জন্য দরপত্র ডাকা হয়েছিল। অ্যাপকনস ইনফ্রা দরপত্রে ভূষিত হয়। করিডোর-১-এর অগ্রাধিকার বিভাগটি ২০২১ সালের নভেম্বর মাস থেকে কার্যকর বা চালু হবে বলে আশা করা হচ্ছে, যা বিশ্বের দ্রুততম নির্মিত ও চালু করা মেট্রো ব্যবস্থায় পরিণত হবে।
কেন্দ্রীয় সরকার ২০১৯ সালের ২৮শে ফেব্রুয়ারি কানপুরের জন্য ১১,০৭৬.৪৮ কোটি টাকার আনুমানিক ব্যয় এবং পাঁচ বছরের সময়সীমায় মেট্রো প্রকল্প অনুমোদন করে। ইউরোপীয় বিনিয়োগ ব্যাংক (ইআইবি) প্রকল্পের জন্য €৬৫০ মিলিয়ন ঋণ প্রদানের প্রস্তাব করে। প্রকল্পের নির্মাণ কাজ ২০১৯ সালের ১৫ই নভেম্বর শুরু হয়। ভারতের প্রধানমন্ত্রী নরেন্দ্র মোদী ২০২১ সালের ২৮শে ডিসেম্বর কানপুর মেট্রোর প্রথম ৯ কিলোমিটার রেলপথের উদ্বোধন করেন।
প্রথম পর্যায়ে আইআইটি কানপুর থেকে নওবাস্তা পর্যন্ত প্রথম করিডোরে (লাইন ১) ২২ টি মেট্রো স্টেশন তৈরি করা হবে এবং কৃষি বিশ্ববিদ্যালয় থেকে বাররা-৮ পর্যন্ত দ্বিতীয় করিডোরে (লাইন ২) ৮ টি মেট্রো স্টেশন তৈরি করা হবে।
আইআইটি কানপুর থেকে নওবাস্তা পর্যন্ত প্রসারিত রেড লাইনটি মোট ২৩.৭৮৫ কিলোমিটার দীর্ঘ। লাইনটি ১৫.১৬৪ কিলোমিটার উড়ালপথে এবং ৮.৬২১ কিলোমিটার ভূগর্ভস্থপথে নির্মিত হবে। এই পথে মোট ২২ টি স্টেশন রয়েছে।
লাইনটির ৯ কিলোমিটার অংশ যাত্রী পরিবহনের জন্য ২০২১ সালের ২৮শে ডিসেম্বর উদ্বোধন করা হয়।
লাইনটির মোট দৈর্ঘ্য ৮.৬ কিলোমিটার। ব্লু লাইনটি কৃষি বিশ্ববিদ্যালয় থেকে বাররা-৮ পর্যন্ত প্রসারিত। লাইনটি ৪.৩ কিলোমিটার উড়ালপথে এবং ৪.৩ কিলোমিটার ভূগর্ভস্থপথে নির্মিত হবে। এই পথে মোট ৮ টি স্টেশন রয়েছে।
অ্যালস্টম ২০২০ সালের জুলাই মাসে আগ্রা মেট্রো ও কানপুর মেট্রো রোলিং স্টক ও সিগন্যালিং চুক্তি অর্জন করে।
অর্ফকষদ

অর্ফকষদ ( – পাউসাতে "আরপাকশাদ",  – "আরপাকসাদ"; – "আরফাক্সাদ"), বিকল্প উচ্চারণ আরফাক্সাদ বা আরফাসচাদ, হল শেমতেরাহ বংশতালিকায় একজন প্রলয় পরবর্তী ব্যক্তির নাম। এই নামটা হিব্রু বাইবেলের (অথবা খ্রিস্টীয় বাইবেলের পুরাতন নিয়মের) আদিপুস্তকে উল্লেখ রয়েছে এবং পরবর্তীকালে বিভিন্ন বাইবেলীয় বইয়ে এই নামটি নেওয়া হয়েছে, যেমন নূতম নিয়মের লূকের সুসমাচারে।
আদিপুস্তক অনুসারে তিনি ছিলেন শেমের (নোহের পুত্র) পাঁচ পুত্রদের একজন। তার নামটি আদম হতে তেরাহ পর্যন্ত আব্রাহামের পূর্বসূরি সংক্রান্ত আদিপুস্তকের বংশতালিকার দ্বাদশ স্থানে অবস্থিত। ()। এই বংশতালিকায় আদম থেকে শুরু করে নয়টি নাম মহাপ্রলয়ের পূর্ববর্তী সময়ের যা নোহ এবং বন্যার পূর্বে দেখানো হয়, এবং এরপর নোহের বড় পুত্র শেম থেকে তেরাহ পর্যন্ত নয়টি মহাপ্রলয় পরবর্তী ব্যক্তিদের নাম দেওয়া হয়েছে।
লেখাপত্র অনুসারে, অর্ফকষদের ভাইয়েরা ছিল এলম, আশুর, লুদ এবং অরাম। অর্ফকষদের ছেলের নাম ছিলো শেলা, তবে সপ্ততিতে অর্ফকষদের ছেলের নাম কৈনন লেখা হয়েছে এবং শেলাকে অর্ফকষদের নাতি হিসেবে দেখানো হয়েছে। লূক ও জুবিলী ৮.১-এও অর্ফকষদের পুত্র হিসেবে কৈননের নাম উল্লেখ করা হয়েছে। জুবিলীতে অর্ফকষদের স্ত্রী হিসেবে "রাসু'আয়া"র নাম উল্লেখ রয়েছে যে ছিলো সুসানের কন্যা। সুসানকে শেমের পুত্র এলামের সন্তান বলা হয়ে থাকে। এই বইতে অর্ফকষদের মায়ের নাম লেখা হয়েছে "সেদেকতেলেবাব"।
কিছু প্রাচীন ইহুদি সূত্রে, বিশেষত জুবিলীতে, অর্ফকষদকে উরা ও কেশাদের পূর্বপুরুষ উল্লেখ করা হয়েছে যাকে ফোরাত নদীর পশ্চিম তীরে অবস্থিত "উর কাশদিম" শহরের প্রতিষ্ঠাতা বলা হয়ে থাকে (জুবিলী ৯:৪; ১১:১-৯); এটি মূলত সেই তীর যে জায়গাটিকে লিওনার্ড উললি ১৯২৭ সালে উর শহর হিসেবে চিহ্নিত করেছিলেন।
উললির উর শহর চিহ্নিতকরণের পূর্বে, বিভিন্ন ইহুদি ও মুসলিম পণ্ডিত অর্ফকষদকে উত্তর মেসোপটেমিয়ার অধিবাসী ভাবতেন। যার কারণে অর্ফকষদের জন্মস্থান হিসেবে উরফা-কাশিদ শহরকে চিহ্নিত করা হয়েছিলো। (যেহেতু ও দুটি নামে সাদৃশ্য রয়েছে) - যা ছিলো অতীতে খালদিসদের ভূমি। এই জায়গাটিকে জোসেফাস কলদীয়দের ভূমি ভেবে ভুল করেছিলেন। ডোনাল্ড বি. রেডফোর্ড জোর দিয়ে বলেন যে অর্ফকষদের জন্মস্থান ব্যাবিলনে ছিলো।
আরেকজন অর্ফকষদের নাম পাওয়া যায় জুডিথের পুস্তকে মেডেসের রাজা হিসেবে, এবং যদি এই রাজার সময়কাল অ্যাসিরীয়দের অভিযানের সাথে সম্পৃক্ত হয়ে থাকে তবে তাকে ফ্রোর্টেসের (আনু. ৬৬৫ - ৬৬৩ খ্রিস্টপূর্ব) সাথে চিহ্নিত করা যেতে পারে। যদি তার সময়কাল দ্বিতীয় নেবুচাদনেজারের সাথে সম্পৃক্ত হয়ে থাকে (জুডিথে যার নাম অ্যাসিরীয়দের রাজা হিসেবে প্রদত্ত) তবে তাকে সাইক্সারসের (শা. ৬২৫–৫৮৫ খ্রিস্টপূর্ব) সাথে চিহ্নিত করা যায়।
অরুণ দত্ত

অরুণ দত্তের জন্ম ব্রিটিশ ভারতের অধুনা পশ্চিমবঙ্গের জলপাইগুড়ি জেলায়। তার দুই দিদি খুব ভালো গান গাইতেন। সেই দিদিদের হাত ধরেই তার গানের সঙ্গে পরিচয়। বাড়িতে শাস্ত্রীয় সঙ্গীতের শিক্ষা নেন কেশব গনেশ ঢেকলের কাছে। কলেজ জীবনে কলকাতায় গুরু হিসাবে পান অনুপম ঘটককে। এই অনুপম ঘটকের কন্যাকেই তিনি বিবাহ করেন। পরে গুরু হিসাবে পান কমল দাশগুপ্তকেও। মেট্রো-মারফির আন্তঃ কলেজ প্রতিযোগিতায় তার আত্মপ্রকাশ। পঁচিশ বৎসর বয়সে গ্রামোফোন রেকর্ডে প্রকাশিত গান "যখন চাঁদ ঘুমাবে, রাত ঘুমাবে" জনপ্রিয় হয়। আকাশবাণীতে তার গান শুনে প্রশংসা করেন সতীনাথ মুখোপাধ্যায় আর ধনঞ্জয় ভট্টাচার্য। মরমি কণ্ঠে তার গাওয়া জনপ্রিয় গান গুলি হল-
১৯৬৯ খ্রিস্টাব্দে মুক্তিপ্রাপ্ত বাংলা চলচ্চিত্র " চিরদিনের" ছবিতে ইলা বসুর সঙ্গে কণ্ঠ দেন "এক থেকে দুই হয়" গানটিতে।
বিশিষ্ট বাঙালি সঙ্গীতশিল্পী ২০২১ খ্রিস্টাব্দের ৬ই নভেম্বর পরলোক গমন করেন। কন্যা মধুরিমা দত্ত চৌধুরীও একজন সঙ্গীতশিল্পী।